Нобэ
ЯфIэкIуэда сабийхэм я дунейпсо махуэщ
Филологым и махуэщ
Африкэм и махуэщ. Африкэ зэкъуэтыныгъэм и зэгухьэныгъэр къыщызэрагъэпэща махуэщ (1963 гъэм).
Иордание Хьэшимит Пащтыхьыгъуэм и лъэпкъ махуэшхуэщ — и щхьэхуитыныгъэм и махуэщ. 1945 гъэм къэралыр къыщIэкIащ Инджылызым и унафэм.
НэгъуэщIхэм я унафэм щIэт щIыналъэхэм щыпсэу лъэпкъхэм я зэкъуэтыныгъэм и махуэщ
Инджылызым щагъэлъапIэ гъатхэм и махуэр
США-м щыщ зауэлIхэу зи къалэн зыгъэзащIэу хэкIуэдахэм я фэеплъ махуэщ
1705 гъэм Пётр Езанэм унафэ къыдигъэкIащ Москва и уэрамхэр мывэкIэ къищIыкIыным теухуауэ.
1987 гъэм «Сыбыр» мылкъутэ атом кхъухьыр Полюс Ищхъэрэм нэсащ.
Югославием и унафэщIу илъэс 35-кIэ щыта Иосип Броз Титэ къызэралъхурэ илъэси 124-рэ ирокъу.
Адыгэхэм я тхыдэр зыджа осетин щIэныгъэлI, тхыдэ щIэныгъэхэм я доктор, профессор Гарданов Батрэз къызэралъхурэ илъэси 108-рэ ирокъу.
ЮстицэмкIэ къэрал чэнджэщэгъу, жылагъуэ лэжьакIуэ Ансокъуэ Мухьэрбий къызэралъхурэ илъэс 94-рэ ирокъу.
Совет космонавт, Совет Союзым тIэунейрэ и ЛIыхъужь Гречкэ Георгий и ныбжьыр илъэс 85-рэ ирокъу.
Къэрэшей-Шэрджэсым и цIыхубэ усакIуэ Тут Михаил и ныбжьыр илъэс 84-рэ ирокъу.
ТхакIуэ, журналист, Къэбэрдей-Балъкъэрым щэнхабзэмкIэ щIыхь зиIэ и лэжьакIуэ Тхьэмокъуэ Барэсбий къызэралъхурэ илъэс 76-рэ ирокъу.
Молдавием и президенту щыта Воронин Владимир и ныбжьыр илъэс 75-рэ ирокъу.
Урысей актёр цIэрыIуэ Даль Олег къызэралъхурэ илъэс 75-рэ ирокъу.
Актёр цIэрыIуэ, РСФСР-м и цIыхубэ артист, СССР-м и Къэрал саугъэтыр тIэунейрэ зыхуагъэфэща Калягин Александр и ныбжьыр илъэс 74-рэ ирокъу.
Парт, къэрал лэжьакIуэ, КъБР-м и Парламентым и УнафэщIым и къуэдзэ, УФ-м щIыхь зиIэ и ухуакIуэ Бозий Натбий и ныбжьыр илъэс 66-рэ ирокъу.
Техникэ щIэныгъэхэм я доктор, профессор, Урысейм транспортымкIэ и академием и действительнэ член ЗекIуэрей Аслъэн и ныбжьыр илъэс 64-рэ ирокъу.
Урысей уэрэджыIакIуэ, актрисэ, УФ-м щIыхь зиIэ и артисткэ Орбакайте Кристинэ и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 20, жэщым градус 12 — 15 щыхъунущ.
